Christine Lambrecht

Christine Lambrecht (født 19. juni 1965 i Mannheim) er en tysk politiker (SPD), og fra 8. desember 2021 Tysklands forsvarsminister i Olaf Scholz' regjering. Hun var fra 2019 til 2021 Tysklands minister for justis og forbrukervern i Angela Merkels fjerde regjering.[1]

Liv og virke 
Lambrecht tok abitur i 1984 ved Albertus-Magnus-Schule i Viernheim, Kreis Bergstraße i Hessen. Hun studerte jus ved universitetene i Mannheim og Mainz, og tok i 1992 den første juridiske statseksamen. Hun arbeidet som referendar ved Landgericht Darmstadt og tok tilleggsutdannelse i Speyer. Hun avla i 1995 andre juridiske statseksamen.

Lambrecht ble valgt som medlem av Forbundsdagen fra Kreis Bergstrasse første gang i 1998, og ble gjenvalgt i 2002, 2009, 2013 og 2017. Hun ble i 2017 valgt som stedfortredende leder av SPDs fraksjon i Forbundsdagen, ansvarlig for finans, budsjett og euro. I mars 2018 ble hun tilsatt som parlamentarisk statssekretær i Tysklands finansdepartement.

Referanser 

SPD-politikere 
Tyske justisministre
Personer fra Kreis Bergstraße
Personer fra Mannheim